wannaphong/clean_thaiwikipedia huggingface dataset:
# นกแต้วแร้ว
__NOTOC__
นกแต้วแร้ว หรือ นกแต้วแล้ว  เป็นนกขนาดเล็กในสกุล Pitta ในวงศ์นกแต้วแร้ว (Pittidae) มีลักษณะทั่วไปคือ มีลำตัวอ้วนสั้น มีสีฉูดฉาดสลับกันทั่วทั้งตัวทั้งสีนํ้าเงิน, เขียว แดง, นํ้าตาล, เหลือง รวมอยู่ในตัวเดียวกัน มีคอและหางสั้น ขายาว มักกระโดดหรือวิ่งบนพื้นดิน รวมถึงหากินและทำรังบนพื้นดินในป่า หากบินก็จะบินเป็นระยะทางสั้น ๆ ในระดับความสูงต่ำในละแวกที่อาศัยเท่านั้น จัดเป็นนกขี้อาย สร้างรังรวมถึงฟักไข่และเลี้ยงดูลูกนกด้วยกันทั้งตัวผู้และตัวเมีย ไข่ใช้เวลาฟักเป็นตัวประมาณ 17 วัน  

พบกระจายพันธุ์ทั้งทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก จนถึงโอเชียเนีย เช่น หมู่เกาะโซโลมอน และออสเตรเลีย

การจำแนก
จำแนกได้เป็น 15 ชนิด
 Pitta sordida
  Pitta maxima
 Pitta superba
 Pitta steerii
 Pitta dohertyi
  Pitta angolensis
  Pitta reichenowi
Pitta brachyura
 นกแต้วแร้วพันธุ์จีน, Pitta nympha
 นกแต้วแร้วธรรมดา, นกแต้วแร้วปีกสีฟ้า, Pitta moluccensis
 นกแต้วแร้วป่าชายเลน, นกแต้วแร้วป่าโกงกาง, Pitta megarhyncha
 Pitta elegans
 Pitta versicolor
 Pitta anerythra
 Pitta iris

หมายเหตุ: เดิมนกแต้วแร้วถูกจำแนกออกเพียงสกุลเดียวคือสกุลนี้ แต่ในปี ค.ศ. 2006 ได้มีการศึกษาและจำแนกออกอีก 2 สกุล คือ  Erythropitta และ Hydrornis โดยคำว่า Pitta แปลงมาจากภาษาเตลูกูที่ใช้ในอินเดียใต้ เป็นชื่อที่ใช้เรียกนกสกุลนี้McClure, H. Elliott (1991). Forshaw, Joseph, ed. Encyclopaedia of Animals: Birds. London: Merehurst Press. pp. 159–160. ISBN 1-85391-186-0.
# อานดรอส
อานดรอส  เป็นเกาะทางเหนือสุดของหมู่เกาะซิคละดีส เกาะมีเนื้อที่ 380 ตร.กม. (147 ตร.ไมล์) ในสมัยโบราณเป็นที่อยู่อาศัยของชนชาติกรีกไอโอเนียน เมื่อ 411 ปีก่อนคริสต์ศักราช ได้ก่อการกบฏแยกตัวจากเอเธนส์ ถูกผนวกเข้ากับโรมเมื่อ 13 ปีก่อนคริสต์ศักราช แต่ต่อมาตกอยู่ใต้อำนาจของเวนิส และจักรวรรดิออตโตมันตามลำดับ จนรวมเป็นส่วนหนึ่งของประเทศกรีซในปี ค.ศ. 1829
# วงศ์นกแต้วแร้ว
วงศ์นกแต้วแร้ว หรือ วงศ์นกแต้วแล้ว  เป็นวงศ์ของนกที่มีขนาดเล็กวงศ์หนึ่ง จัดอยู่ในอันดับ Passeriformes เช่นเดียวกับนกกระจอก (Passeridae) ใช้ชื่อวงศ์ว่า Pittidae

โดยทั่วไปแล้ว นกแต้วแร้วจะมีลำตัวอ้วนสั้น มีสีสันฉูดฉาดสะดุดตาหลายสี เช่น น้ำเงิน, เขียว, แดง, น้ำตาล หรือเหลือง รวมอยู่ในตัวเดียวกัน คอและหางสั้น ขายาว มักกระโดดหรือวิ่งบนพื้นดิน เป็นนกที่ขี้อาย ขี้ตื่นตกใจ มีพฤติกรรมชอบอยู่ลำพังตัวเดียวหรือเป็นคู่ หากจะบินก็จะบินเป็นระยะสั้น ๆ หรือเตี้ย ๆ ในบริเวณที่เป็นที่อยู่อาศัย โดยมักจะอาศัยอยู่ในพุ่มไม้

นกแต้วแร้วมักอาศัยอยู่ในป่าที่มีความชุ่มชื้นหรือใกล้แหล่งน้ำ ด้วยหากินที่อยู่ในบริเวณนั้น เช่น หอยทาก, ไส้เดือนดิน หรือสัตว์ครึ่งบกครึ่งน้ำและสัตว์เลื้อยคลาน เป็นอาหาร โดยทั่วไปแล้วจะมีขนาดลำตัวประมาณ 15–25 เซนติเมตร น้ำหนักประมาณ 42–218 กรัม

พบกระจายพันธุ์ตั้งแต่ทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก และโอเชียเนีย

วางไข่ครั้งละ 6 ฟองบนต้นไม้หรือพุ่มไม้ หรือบางครั้งก็บนพื้นดิน พ่อแม่นกจะช่วยกันดูแลลูกอ่อน โดยรังจะสานจากหรือใบไม้ หรือฟางที่หาได้ มีหลายชนิดที่มีการอพยพย้ายถิ่นฐานMcClure, H. Elliott (1991). Forshaw, Joseph. ed. Encyclopaedia of Animals: Birds. London: Merehurst Press. pp. 159–160. . ลูกนกเมื่ออยู่รัง พ่อแม่นกจะช่วยกันดูแลและคาบอาหารมาให้ ส่วนมากเป็นแมลง บางครั้งอาจจะเป็นแมง เช่น ตะขาบ หรือสัตว์อย่างอื่น เช่น ไส้เดือนดิน แล้วแต่จะหาได้ ลูกนกเมื่อจะถ่าย จะหันก้นออกนอกรังแล้วขับถ่ายมูลออกมา ซึ่งถูกห่อหุ้มอยู่ในถุงขนาดใหญ่ พ่อแม่นกต้องคาบไปทิ้งให้ไกลจากรัง เพราะกลิ่นจากมูลลูกนกจะเป็นสิ่งที่บอกที่อยู่ให้แก่สัตว์นักล่าได้อิสรภาพ. "พินัยกรรมธรรมชาติ". สารคดีทางไทยพีบีเอส. ศุกร์ที่ 11 มกราคม 2556.

เดิมได้รับการอนุกรมวิธานออกเพียงสกุลเดียว คือ Pitta แต่ปัจจุบันได้แยกออกเป็น 3 สกุล (ดูในตาราง) ทั้งหมดราว 31 ชนิด 

สำหรับนกแต้วแร้วในประเทศไทยนั้น พบทั้งหมด 12 ชนิด เช่น นกแต้วแร้วธรรมดา หรือนกแต้วแร้วสีฟ้า (Pitta moluccensis), นกแต้วแร้วป่าโกงกาง หรือนกแต้วแร้วป่าชายเลน (P. megarhyncha), นกแต้วแร้วหูยาว (Hydrornis  phayrei)  โดยมีชนิดที่ได้รับยการยอมรับว่าหายากและใกล้สูญพันธุ์ที่สุด คือ นกแต้วแร้วท้องดำ (H. gurneyi) ที่พบได้เฉพาะในป่าชายแดนไทยติดกับพม่าแถบอำเภอคลองท่อม จังหวัดกระบี่ เท่านั้น
# ธรณีสงฆ์
ธรณีสงฆ์ (ทอ-ระ-นี-สง) หมายถึง ที่ดินที่เป็นของวัด มักใช้ซ้อนว่า ที่ธรณีสงฆ์ ที่ธรณีสงฆ์ไม่ใช่ที่ซึ่งเป็นวัดหรือบริเวณวัด แต่เป็นที่ดินซึ่งพุทธศาสนิกชนผู้มีใจศรัทธายกให้เป็นของวัด ถือเป็นสมบัติเป็นกรรมสิทธิ์ของวัด ซึ่งวัดจะได้รับผลประโยชน์จากที่ดินนั้น  ที่ธรณีสงฆ์นั้นผู้ใดจะเข้ายึดครองหรือจะโอนกรรมสิทธิ์ให้ผู้ใดไม่ได้ นอกจากจะมีการออกพระราชบัญญัติเวนคืนเท่านั้นราชบัณฑิตยสถาน

ที่ธรณีสงฆ์ หรือ  ที่ดินของวัด ถือเป็นสาธารณสมบัติ เป็นกรรมสิทธิ์ของวัด ซึ่งตามพระราชบัญญัติลักษณะปกครองคณะสงฆ์ ร.ศ.121 เดิม ห้ามโอนกรรมสิทธิ์โดยเด็ดขาด ในปัจจุบันสามารถโอนกรรมสิทธิ์ได้ โดยตรากฎหมายเป็นพระราชบัญญัติเวนคืน และเป็นไปเพื่อการสาธารณประโยชน์ เช่น ด้านการคมนาคม การชลประทาน การทำนิติกรรมใดๆ อันจะทำให้เกิดการเปลี่ยนแปลงของกรรมสิทธิ์เกี่ยวกับที่ธรณีสงฆ์จะตกเป็นโมฆะทั้งหมด การครอบครองปรปักษ์ก็ไม่ทำให้ได้มาซึ่งกรรมสิทธิ์ในที่ธรณีสงฆ์ธรณีสงฆ์
# บูจุมบูรา
บูจุมบูรา (,) อดีตมีชื่อว่า Usumbura เป็นเมืองหลวงทางเศรษฐกิจ เมืองใหญ่สุด และเมืองท่าสำคัญของประเทศบุรุนดี ตั้งอยู่ปลายสุดด้านเหนือของทะเลสาบแทนกันยีกา เป็นเมืองสำคัญในการส่งสินค้าส่งออกของประเทศ เช่น กาแฟ ฝ้าย และแร่ดีบุก บูจุมบูราเคยเป็นเมืองหลวงของประเทศ โดยในช่วงปลายธันวาคม ค.ศ. 2018 ประธานาธิบดี ปีแยร์ อึนกูว์เริงซีซา ประกาศว่าตนจะทำตามสัญญาที่ให้ใน ค.ศ. 2007 ว่าจะคืนสถานะเมืองหลวงเก่าแก่กีเตกา ส่วนบูจุมบูรายังคงเป็นเมืองหลวงทางเศรษฐกิจและศูนย์กลางการค้า มีการลงคะแนนในรัฐสภาบุรุนดีทำให้สิ่งนี้เป็นทางการในวันที่ 16 มกราคม ค.ศ. 2019 โดยสำนักงานรัฐบาลทุกส่วนจะต้องย้ายไปกีเตกาภายใน 3 ปี
# น้ำตกธารสวรรค์ (จังหวัดขอนแก่น)
น้ำตกธารสวรรค์ หรือ น้ำตกถ้ำหมูบ ตั้งอยู่ในเขตอุทยานแห่งชาติภูพานเก้า ภูพานคำ ตำบลโนนสมบูรณ์ อำเภอเขาสวนกวาง จังหวัดขอนแก่น จัดเป็นน้ำตกขนาดกลาง ในฤดูฝนจะมีน้ำตกในลำธารเป็นจำนวนมาก เป็นสถานที่ท่องเที่ยวสำคัญของชาวตำบลโนนสมบูรณ์และย่านใกล้เคียง
# น้ำตกธารสวรรค์ (จังหวัดสุราษฎร์ธานี)
น้ำตกธารสวรรค์  ตั้งอยู่ในเขตอุทยานแห่งชาติเขาสก อำเภอพนม จังหวัดสุราษฎร์ธานี มีต้นกำเนิดจากลำห้วยพลูจืด และไหลลงสู่คลองสก จัดเป็นน้ำตกที่สวยงามอีกแห่งหนึ่งของจังหวัดสุราษฎร์ธานี โดยน้ำตกจะพุ่งและโค้งคล้ายรุ้งกินน้ำ เนื่องจากตกจากหน้าผาที่สูงชัน

 สภาพภูมิประเทศ 
อยู่ในสภาพภูมิประเทศแบบป่าดิบชื้น

 สภาพภูมิอากาศ 
อยู่ในเขตสภาพอากาศแบบร้อนชื้น

 การเดินทาง 
ใช้ทางหลวงแผ่นดินหมายเลข 401 ประมาณช่วงกิโลเมตรที่ 109
# ไทสัน อาร์. รอเบิตส์
ไทสัน อาร์. รอเบิตส์ หรือ ไทสัน รอเบิตส์ (, ชื่อย่อ: T. R. Roberts) เป็นนักวิชาการ, นักวิจัย และนักสำรวจทางด้านมีนวิทยาและธรรมชาติวิทยาชาวอเมริกัน

ดร.ไทสัน อาร์. รอเบิตส์  เกิดเมื่อ ค.ศ. 1940 จบการศึกษาระดับปริญญาเอกทางด้านมีนวิทยาจากมหาวิทยาลัยสแตนฟอร์ด เคยเป็นอาสาสมัครช่วยงานมูลนิธิจอร์จ เวนเดอร์บิต มีหน้าที่แกะห่อตัวอย่างปลาที่มีผู้ส่งมาให้ศึกษา จำแนกชนิดของปลา และอายุของปลา เป็นต้น ที่ถูกส่งมาจากมหาสมุทรแปซิฟิก, อ่าวไทย และทะเลอันดามัน

เคยมีประสบการณ์เดินทางไปศึกษาและสำรวจปลามาแล้วหลายที่ของมุมโลก เช่น ทะเลสาบแทนกันยีกา ในทวีปแอฟริกาLake Tanganyika: Kigoma, Tanzania and Mpulungu, Zambia". จาก Fishbase.org , แม่น้ำคองโก, แม่น้ำอะเมซอน, ปาปัวนิวกินี, ศรีลังกา, จีน 

และเดินทางเข้าสู่ประเทศไทยในปี ค.ศ. 1970 เพื่อค้นหาและศึกษาชนิดของปลาเขตร้อน มีความสนใจในแม่น้ำโขงเป็นพิเศษ  โดยเดินทางไปตลอดทั่วแม่น้ำโขงเพื่อพูดคุยกับชาวพื้นเมืองและทำความรู้จัก ซึ่งในทัศนะของ ดร.รอเบิตส์เห็นว่าแม่น้ำโขงเป็นแม่น้ำที่มีความหลากหลายทางชีวภาพมากกว่าแม่น้ำสายใหญ่ ๆ หลายแห่งของโลก เช่น แม่น้ำคงคา, แยงซีเกียง หรือสาละวิน

ได้ร่วมงานกับทางมหาวิทยาลัยมหิดลจากเว็บไซต์มหาวิทยาลัยมหิดล และเป็นนักวิชาการประจำสถาบันสมิธโซเนียน ได้ศึกษาผลกระทบเกี่ยวกับการสร้างเขื่อนในแม่น้ำโขงและบันไดปลาโจน รวมทั้งมีผลงานด้านการอนุกรมวิธานปลาชนิดใหม่ของโลกหลายชนิด เช่น ปลากระเบนราหูเจ้าพระยา (Himantura chaophraya)มาทำความรู้จักปลากระเบนราหู , ปลากระเบนกิตติพงษ์ (H. kittipongi) และ Makararaja chindwinensis ซึ่งเป็นปลากระเบนน้ำจืดที่พบเฉพาะแม่น้ำชีนดวีน เขตที่ติดต่อกับประเทศพม่าและอินเดียเท่านั้น  เป็นต้นMakararaja chindwinensis , a new genus and species of freshwater dasyatidid Pastinachine stingray from upper Myanmar. by Tyson R.Roberts 

ปัจจุบันพำนักอยู่ยังประเทศไทยบทสัมภาษณ์จากนิตยสารสารคดี, ดร.ไทสัน อาร์. รอเบิร์ตส์ ฝรั่งบ้าปลาแห่งลุ่มน้ำโขง ฉบับที่ 186 ประจำเดือนสิงหาคม พ.ศ. 2543
# น้ำตกธารสวรรค์ (จังหวัดพะเยา)
thumb
น้ำตกธารสวรรค์ ตั้งอยู่ในเขตอุทยานแห่งชาติดอยภูนาง ตำบลบ้านมาง อำเภอเชียงม่วน จังหวัดพะเยา จัดเป็นน้ำตกขนาดกลาง เกิดจากน้ำในลำห้วยต่างๆ คือ ห้วยสองสบ ห้วยโป่ง ห้วยอูน และตาน้ำบ่อเบี้ย จากนั้นไหลรวมกันกลายเป็นห้วยแม่ปั๋ง และตกลงมาเป็นน้ำตกธารสวรรค์ ก่อนไหลลงสู่แม่น้ำยม มีน้ำตกไหลตลอดทั้งปี  น้ำมีสีเขียวมรกต สูงประมาณ 20 เมตร กว้างประมาณ 30 เมตร พะเยาบ้านฮาจบน่อ
# น้ำตกธารสวรรค์ (จังหวัดเลย)
น้ำตกธารสวรรค์ ตั้งอยู่ในเขตอุทยานแห่งชาติภูกระดึง ตำบลนาแห้ว อำเภอนาแห้ว จังหวัดเลย จัดเป็นน้ำตกขนาดเล็ก มีความสูงประมาณ 15 เมตร เป็นน้ำตกที่ใกล้ตัวอำเภอมากที่สุด (ประมาณ 800 เมตร) สามารถเดินทางโดยรถยนต์เข้าถึงบริเวณน้ำตกได้
# โคนาครี
โคนาครี 1 กันยายน 2565. (, ; ; อึนโก: ߞߐߣߊߞߙߌ߫; ฟูลา: Konaakiri 𞤑𞤮𞤲𞤢𞥄𞤳𞤭𞤪𞤭) เป็นเมืองหลวงและเมืองที่ใหญ่ที่สุดของประเทศกินี ในแอฟริกาตะวันตก ตั้งอยู่บนเกาะทอมโบ เป็นเมืองท่าทางทะเลในมหาสมุทรแอตแลนติก เป็นเมืองศูนย์กลางทั้งทางด้านเศรษฐกิจ การเงิน และวัฒนธรรมของประเทศกินี ประชากรตามสัมมะโนกินีปี 2014 ตัวเมืองมีประชากร 1,660,973 คน

ประชากร

 ภูมิอากาศ
# จิลล์ โรเจอร์
นรินทร์ โรเจอร์ หรือ จิลล์  เกิดเมื่อ 15 สิงหาคม  พ.ศ. 2532  เป็นนักแสดงหญิงชาวไทยเชื้อสายอังกฤษ จบการศึกษาระดับมัธยม จากโรงเรียนเทพลีลา ระดับปริญญาตรี จากมหาวิทยาลัยศรีปทุม สาขาวิชาการโฆษณา คุณพ่อเป็นชาวอังกฤษ คุณแม่เป็นคนไทย เกิดและโตที่จังหวัดอุดรธานี ก่อนที่จะย้ายมาเรียนที่กรุงเทพฯ 

จิลล์ โรเจอร์ มีพี่สาวแท้ๆคือ เอมี่ โรเจอร์ ตั้งแต่เข้าสู่วงการเป็นนักแสดงจากภาพยนตร์ เธอจึงได้เข้าสู่วงการบันเทิง โดยได้เป็นนักแสดงของ บริษัท โคลีเซี่ยม อินเตอร์ กรุ๊ป จำกัด เป็นละครเรื่องแรก เจาะเวลาหาโก๊ะ ทางช่อง7 ปี2551 

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ละครโทรทัศน์ปี พ.ศ.เรื่องรับบทเป็น  หมายเหตุ 2551  เจาะเวลาหาโก๊ะ จอมขวัญ (จ๋อม)   2552  พยัคฆ์ยี่เก  ร.ต.ท.หญิง บังอร รุจิเรข   โก๊ะซ่า ท้ามิติ จอมขวัญ (จ๋อม)   2553  ตำรวจเหล็ก วันวิสาข์   2554  โก๊ะ ๗  จิ๊บ   2555  เสือสมิง จงใจ   2557  โก๊ะ ๘ ตะลุยแดนมหัศจรรย์  จิ๊บ  2558  หวานใจนายจิตระเบิด เอรี่   ยอดมนุษย์ดาบเทวดา มารน้ำแข็ง  ข้ามากับพระ มะนาว   2559  เจ้าพายุ วีนัส รักราษฎร์  2560  มหาหิน ร.ต.ท.หญิง เกสรา (เกด)  2561  สมิงจ้าวท่า โรสแมรี่ เซวาเลียร์  

 ละครโทรทัศน์ทั้งหมดด้านล่างนี้ออกอากาศทางช่องวัน 31
 ปี พ.ศ.  เรื่อง  รับบทเป็น  หมายเหตุ 2566  พระนคร 2410 มิสซิสเฮาส์  รับเชิญ ข้าวเหนียวทองคำ  เจ๊หงส์ 2569 - -เร็วๆนี้เตรียมเปิดกล้อง

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
 ปี พ.ศ.  เรื่อง  รับบทเป็น  หมายเหตุ 2554  เซน...สื่อรักสื่อวิญญาณตอน ยิ้มซวย  ปราง  รับเชิญ

 ภาพยนตร์ 
 ภาพยนตร์ ปี พ.ศ.เรื่องรับบทเป็น - -  -

 เพลง 
 เพลง ความรักเกิดแล้ว (เพลงประกอบละคร"พยัคฆ์ยี่เก")
 เพลง เผื่อเธอว่าหันมา (เพลงประกอบละคร"โก๊ะ ๘ ตะลุยแดนมหัศจรรย์")

อื่นๆ 
 เคยเป็นนักกีฬายิงปืนเยาวชนทีมชาติ  (อายุ14-18ปี)
# รายชื่อโบราณสถานในจังหวัดเชียงราย
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

| ข้อมูล2 =  
}}

|}

 แหล่งข้อมูลอื่น 

เชียงราย
หมวดหมู่:โบราณสถานในจังหวัดเชียงราย
หมวดหมู่:รายชื่อเกี่ยวกับจังหวัดเชียงราย
# เจ้าจอมหม่อมราชวงศ์จรวย ในรัชกาลที่ 5
เจ้าจอมหม่อมราชวงศ์จรวย ในรัชกาลที่ 5 เกิดเมื่อวันพุธที่ 7 เมษายน พ.ศ. 2429 เป็นธิดา หม่อมเจ้าจำรูญ ปราโมช และ หม่อมเยื้อน ปราโมช ณ อยุธยา ท่านมีน้องร่วมมารดา 2 คน คือ ร้อยโท หม่อมราชวงศ์จรัญ ปราโมช และหม่อมราชวงศ์ชาย (ถึงแก่กรรมตั้งแต่ยังไม่มีชื่อ)

เมื่อวัยเยาว์ เจ้าจอมหม่อมราชวงศ์จรวย อาศัยอยู่กับท่านพ่อที่วังบูรพาภิรมย์ เพราะท่านพ่อเสด็จอยู่กับ จอมพล สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช จนกระทั่งอายุได้ 7 ปี ท่านพ่อจึงส่งเข้าไปอยู่ในพระบรมมหาราชวังกับพระญาติในราชสกุลปราโมช ซึ่งรับราชการอยู่ในห้องเครื่องต้น วันหนึ่งท่านได้ตามเสด็จ หม่อมเจ้าหญิงคอยท่า ปราโมช ไปรับเงินจ่ายประจำเดือนของห้องเครื่อง จากพระอรรคชายาเธอ พระองค์เจ้าสายสวลีภิรมย์ (พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา) พระอรรคชายาเธอฯ ทอดพระเนตรเห็นหม่อมราชวงศ์จรวยเป็นเด็กน่าเอ็นดู จึงขอไปทรงเลี้ยง และเมื่อหม่อมราชวงศ์จรวยมีอายุครบ 10 ปี ได้ทรงพระเมตตาจัดพิธีโกนจุกประทานด้วย

ครั้นอายุได้ 18 ปี พระอรรคชายาเธอฯ จึงนำท่านขึ้นถวายตัวรับราชการฝ่ายใน เป็นเจ้าจอมในพระบาทสมเด็จพระจุลจอมเกล้าเจ้าอยู่หัว ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล โดยมีหน้าที่จัดเตรียมเครื่องสรงพระพักตร์ และทรงเครื่องในเวลาพระบาทสมเด็จพระจุลจอมเกล้าเจ้าอยู่หัวบรรทมตื่นที่พระที่นั่งอัมพรสถาน ในช่วงเวลา 11-12 น. และเมื่อเสด็จพระราชดำเนินออกเสวย ก็ต้องอยู่ประจำในหน้าที่ตั้งเครื่องเสวยทั้งในมื้อเช้าและมื้อเย็น รับใช้ไปจนเข้าที่พระบรรทม ราว 5-6 น. บางครั้งก็ต้องรับหน้าที่อ่านหนังสือถวายแทนเจ้าจอมมารดาเลื่อน และคอยเฝ้าในเวลาพระบาทสมเด็จพระจุลจอมเกล้าเจ้าอยู่หัว ทรงปรุงพระกระยาหารด้วยพระองค์เองด้วย

เจ้าจอมหม่อมราชวงศ์จรวย ได้รับพระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า เมื่อวันที่ 16 พฤศจิกายน พ.ศ. 2449 และเข็มพระกำนัล อักษรพระบรมนามาภิไธย จ.ป.ร. ลงยาสีชมพูห้อยริบบิ้นเหลืองจักรี และเมื่อมีพิธีเฉลิมพระที่นั่งอัมพรสถาน ท่านได้รับพระราชทานเกียรติยศให้เป็นผู้เชิญพานฟักในงานพระราชพิธีสำคัญนั้นด้วย

เมื่อสิ้นรัชกาลที่ 5 แล้ว เจ้าจอมหม่อมราชวงศ์จรวย ได้ออกจากพระบรมมหาราชวังมาอาศัยอยู่ในสำนักพระวิมาดาเธอฯ ที่วังสวนสุนันทา จนสิ้นพระชนม์เมื่อ พ.ศ. 2472 จึงออกมาอาศัยกับหม่อมเจ้าหญิงคอยท่า ปราโมช จนสิ้นชีพิตักษัย ครั้งสุดท้ายได้ออกมาอยู่กับพระเจ้าบรมวงศ์เธอ พระองค์เจ้าอาทรทิพยนิภา ที่ตำหนักทิพย์ ถนนราชวิถี ได้ตามเสด็จเสด็จพระองค์อาทรฯ ไปฟังธรรมที่วัดบวรนิเวศวิหารเป็นประจำ จนกระทั่งเสด็จพระองค์อาทร สิ้นพระชนม์ เมื่อ พ.ศ. 2501 จึงอยู่กับเจ้าจอมอาบ และนายพูนเพิ่ม ไกรฤกษ์ ผู้เป็นทายาทต่อมา

เจ้าจอมหม่อมราชวงศ์จรวย ปราโมช ป่วยด้วยโรคชรา ถึงอนิจกรรมเมื่อวันที่ 29 กรกฎาคม พ.ศ. 2511 สิริอายุได้ 82 ปี 4 เดือน มีพิธีพระราชทานเพลิงศพเมื่อวันที่ 13 สิงหาคม พ.ศ. 2511 ณ วัดมกุฏกษัตริยารามราชวรวิหาร

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์ จุลจอมเกล้า , เล่ม ๒๓ ตอนที่ ๓๕ หน้า ๘๙๔, ๒๕ พฤศจิกายน ๑๒๕
ราชกิจจานุเบกษา, พระราชทานเหรียญรัตนาภรณ์รัชกาลปัตยุบันฝ่ายใน, เล่ม ๒๕ ตอนที่ ๓๕ หน้า ๑๐๑๕, ๒๙ พฤศจิกายน ๑๒๗

 ลำดับสาแหรก
# แอสเทียส์โกบาย
แอสเทียร์สโกบาย  เป็นเพลงของวงเดอะโรลลิงสโตนส์ แต่งโดยมิก แจ็กเกอร์ นักร้องนำ และคีธ ริชาร์ดส มือกีตาร์ของวง ในปี ค.ศ. 1964  บันทึกเสียงครั้งแรกในปี 1964 โดยแมเรียนน์ เฟทฟูล นักร้องหญิงชาวอังกฤษ ขึ้นถึงอันดับ 9 ในชาร์ตซิงเกิลแห่งสหราชอาณาจักร และอันดับ 22 ในชาร์ตบิลบอร์ดฮอต 100   จากนั้นเดอะโรลลิงสโตนส์จึงนำมาบันทึกเสียงใหม่ในปี 1965 

เพลงนี้เป็นงานเพลงบัลลาดชิ้นแรกของเดอะโรลลิงสโตนส์ ที่ก่อนหน้าเล่นแต่เพลงบลูส์  เป็นผลงานประพันธ์ร่วมกันชิ้นแรกๆ ของแจ็กเกอร์กับริชาร์ดส   มีเรื่องเล่าว่าแอนดรูว์ ลูก โอลด์แดม ผู้จัดการวงได้ขังคนทั้งคู่ไว้ในห้องครัว บังคับให้ร่วมกันแต่งเพลงออกมาให้ได้  เดิมเพลงนี้มีชื่อว่า As Time Goes By เหมือนเพลงดังในปี 1942 จากภาพยนตร์เรื่อง คาซาบลังกา โอลด์แดมได้เปลี่ยนชื่อเพลงใหม่จาก "ไทม์" เป็น "เทียร์ส" และมอบเพลงนี้ให้แมเรียนน์ เฟทฟูล บันทึกเสียงก่อน

เมื่อซิงเกิลของเฟทฟูลประสบความสำเร็จ โอลด์แดมจึงมอบหมายให้เดอะโรลลิงสโตนส์ บันทึกเสียงเพลงนี้เมื่อวันที่ 26 ตุลาคม 1965  การบันทึกเสียงครั้งนี้ได้เพิ่มการบรรเลงเครื่องสายโดย ไมเคิล ลีนเดอร์ ซิงเกิลนี้วางจำหน่ายเมื่อเดือนธันวาคม 1965  ขึ้นถึงอันดับ 1 ของชาร์ตนิตยสารอาร์พีเอ็มในแคนาดา

แหล่งข้อมูลอื่น
 As Tears Go By ฉบับ แมเรียนน์ เฟทฟูล
 As Tears Go By ฉบับ เดอะโรลลิงสโตนส์
# แอสไทม์โกส์บาย
แอสไทม์โกส์บาย  เป็นเพลงที่แต่งโดย แฮร์มัน ฮัพเฟลด์ นักแต่งเพลงชาวอเมริกันเชื้อสายเยอรมัน เพื่อประกอบละครบรอดเวย์เรื่อง Everybody's Welcome ในปี ค.ศ. 1931  เพลงนี้กลับมาได้รับความนิยมอีกครั้งในปี ค.ศ. 1942 เมื่อเป็นเพลงประกอบภาพยนตร์เรื่อง คาซาบลังกา ขับร้องโดยดูลีย์ วิลสัน บรรเลงเปียโนโดย เอลเลียต คาร์เพนเทอร์ 

ในภาพยนตร์เรื่องคาซาบลังกา เพลงนี้เป็นส่วนหนึ่งของความหลังของตัวละครเอก อิลซา (อิงกริด เบิร์กแมน) กับริก (ฮัมฟรีย์ โบการ์ต)  ในฉากอิลซาตามหาริก ที่บาร์ของริก และขอให้แซม (ดูลีย์ วิลสัน) ร้องเพลงให้ฟัง อิลซาพูดว่า  "Play it once, Sam, for old times' sake." เมื่อแซมนิ่งเฉยไม่ยอมเล่น (เพราะริกสั่งห้ามไว้) เธอจึงย้ำว่า "Play it, Sam. Play 'As Time Goes By'."  บทพูดในฉากนี้เป็นฉากหนึ่งที่เป็นที่จดจำ โดยมักถูกนำไปอ้างอิงผิดๆ ว่า "Play it again, Sam" 

ในปี 2004 แอสไทม์โกส์บาย ได้รับการจัดอันดับโดยสถาบันภาพยนตร์อเมริกัน ติดอันดับสอง จาก 100 เพลงยอดเยี่ยมจากภาพยนตร์ในรอบ 100 ปี (AFI's 100 Years...100 Songs)
# เหตุระเบิดในไนจีเรีย ธันวาคม พ.ศ. 2554
เกิดเหตุระเบิดขึ้นหลายจุดทางตอนเหนือของไนจีเรีย เมื่อวันที่ 25 ธันวาคม พ.ศ. 2554 เกิดเหตุระเบิดและยิงกันที่โบสถ์ในมาดัลลา จอส กาดากา และดามาทูรู มีรายงานผู้เสียชีวิตทั้งสิ้น 39 คน โบโกฮารัม กลุ่มมุสลิมในไนจีเรีย ภายหลังอ้างความรับผิดชอบ

 เหตุระเบิด 

 มาดัลลา 
เหตุโจมตีที่โบสถ์คาทอลิกเซนต์เทเรซาในมาดัลลาทำให้มีผู้เสียชีวิตอย่างน้อย 35 คน และอีก 52 คนได้รับบาดเจ็บ มาดัลลาเป็นเมืองบริวารของกรุงอาบูจา ตั้งอยู่ห่างจากใจกลางนคร 40 กิโลเมตร ผู้ประสานงานกับองค์การบริหารภัยพิบัติแห่งชาติ (NEMA) ท้องถิ่นยืนยันยอดผู้เสียชีวิต

โฆษก NEMA แถลงว่า เหตุระเบิดที่มาดัลลาเกิดขึ้นบนถนนนอกโบสถ์ เขาเสริมว่าโบสถ์ซึ่งจุคนได้ 1,000 คน ได้รับความเสียหายรุนแรงจากเหตุระเบิด พยานว่า หน้าต่างของบ้านที่อยู่ใกล้เคียงแตกละเอียดจากแรงระเบิด เจ้าหน้าที่ที่โรงพยาบาลท้องถิ่นว่า อาการของผู้ได้รับบาดเจ็บจำนวนมากสาหัส ผู้ประสานงาน NEMA แถลงว่า ฝูงชนโกรธแค้น ซึ่งรวมตัวกันที่จุดเกิดระเบิด ขวางคนงานฉุกเฉินมิให้เข้าไปข้างใน 

 จอส 
เกิดเหตุระเบิดลูกที่สองที่โบสถ์ภูเขาแห่งไฟและปาฏิหาริย์ในจอส ทำให้มีผู้เสียชีวิตหนึ่งคน 

โฆษกรัฐบาลแถลงว่า ภายหลังมือปืนยิงปืนเข้าใส่ตำรวจผู้กำลังเฝ้ารักษาพื้นที่ ทำให้มีเจ้าหน้าที่ตำรวจเสียชีวิตหนึ่งนาย ระเบิดอีกสองลูกถูกพบในอาคารใกล้เคียงและถูกปลดชนวน

 กาดากาและดามาทูรู 
มีรายงานเกิดเหตุระเบิดสองครั้งในนครดามาทูรูและอีกลูกหนึ่งที่โบสถ์ในเมืองกาดากาทางตะวันออกเฉียงเหนือ การโจมตีอย่างน้อยหนึ่งครั้งในดามาทูรูเป็นฝีมือของมือระเบิดคาร์บอมบ์ฆ่าตัวตาย ซึ่งชนเข้าใส่อาคารอันเป็นที่ตั้งของกองบัญชาการความมั่นคงของรัฐ มีผู้เสียชีวิตในเหตุระเบิดอย่างน้อยสามคน แม้ผู้บัญชาการทหารอาวุโสที่เชื่อกันว่าตกเป็นเป้า รอดชีวิต
# มูลนิธิอานันทมหิดล
มูลนิธิอานันทมหิดล   เป็นมูลนิธิที่พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ตั้งขึ้น เพื่อมุ่งส่งเสริมสนับสนุนนักศึกษาและบัณฑิตชาวไทยที่มีความเป็นเลิศทางวิชาการสาขาต่าง ๆ ให้ได้รับโอกาสไปศึกษาต่อเพิ่มเติม นอกราชอาณาจักร ในระดับที่สูงขึ้น เพื่อให้เป็นบุคคลชั้นนำของประเทศในสาขาวิชานั้น ๆ และนำความรู้ความเชี่ยวชาญกลับมารับใช้ประเทศชาติต่อไปหลังจากสำเร็จการศึกษาระดับสูงสุดแล้ว

ในระยะแรก ทรงพระกรุณาโปรดเกล้าฯ จัดตั้งทุนอานันทมหิดล และทรงเริ่มพระราชทานทุนในสาขาแพทยศาสตร์เป็นสาขาแรก ต่อมา ได้มีพระบรมราชวินิจฉัยให้เปลี่ยนสถานภาพจากทุนเป็นมูลนิธิ และได้ขยายขอบเขตการพระราชทานทุนเพิ่มขึ้นในหลายสาขา ครอบคลุมทั้งสาขาวิชาทางด้านวิทยาศาสตร์และสังคมศาสตร์ ชมรมผู้รับพระราชทานทุนอานันทมหิดล. (2548). จดหมายข่าว ชมรมผู้รับพระราชทานทุนอานันทมหิดล. ปีที่ 1 ฉบับที่ 2

 ประวัติ 
พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรมีพระราชประสงค์ที่จะทรงสนับสนุนการพัฒนาประเทศ และทรงตระหนักว่าประเทศไทยยังขาดแคลนผู้เชี่ยวชาญในวิทยาการต่าง ๆ ที่จะเป็นกำลังสำคัญในการร่วมกันพัฒนาชาติบ้านเมือง จึงมีพระราชดำริที่จะทรงสนับสนุนให้นักศึกษาและบัณฑิตชาวไทยผู้มีความเป็นเลินทางวิชาการสาขาต่าง ๆ ได้ไปเพิ่มพูนความรู้และพัฒนาทักษะความเชี่ยวชาญ ณ ต่างประเทศ จนถึงระดับสูงสุด เมื่อสำเร็จการศึกษาแล้วจักได้นำความรู้ความเชี่ยวชาญนั้นกลับมาพัฒนาประเทศชาติ ดังนั้น ใน พ.ศ. 2498 จึงทรงพระกรุณาโปรดเกล้าฯ ให้จัดตั้งทุนการศึกษาขึ้นและพระราชทานนามว่า ทุนอานันทมหิดล เพื่อเป็นพระบรมราชานุสรณ์ในสมเด็จพระบรมเชษฐาธิราช พระบาทสมเด็จพระปรเมนทรมหาอานันทมหิดล พระอัฐมรามาธิบดินทรและได้พระราชทานทุนเริ่มแรกจำนวน 20,000 บาท

เมื่อแรกตั้ง ทรงประเดิมด้วยการพระราชทานทุนการศึกษาในสาขาแพทยศาสตร์ เพื่อทรงเจริญรอยตามพระราชปณิธานในสมเด็จพระมหิตลาธิเบศร อดุลยเดชวิกรม พระบรมราชชนก ซึ่งทรงสำเร็จการศึกษาด้านแพทยศาสตร์ และได้ทรงวางรากฐานด้านการแพทย์สมัยใหม่ขึ้นในประเทศสยาม ทั้งยังเคยทรงเอาพระทัยใส่พระราชทานทุนส่วนพระองค์ให้แก่นักศึกษาแพทย์ไปศึกษาต่อยังต่างประเทศ

ต่อมา ได้มีพระบรมราชวินิจฉัยให้เปลี่ยนสถานภาพจาก "ทุน" เป็น "มูลนิธิ" ชื่อว่า มูลนิธิอานันทมหิดล เมื่อวันที่ 3 เมษายน พ.ศ. 2502 และได้ขยายขอบเขตการพระราชทานทุนเพิ่มขึ้นในหลายสาขา

ปัจจุบัน มูลนิธิอานันทมหิดล ได้พระราชทานทุนการศึกษาครอบคลุมทั้งสาขาวิชาทางด้านวิทยาศาสตร์และสังคมศาสตร์ โดยแยกเป็นแผนกต่าง ๆ จำนวน 8 แผนก ได้แก่
 แผนกแพทยศาสตร์
 แผนกวิทยาศาสตร์
 แผนกวิศวกรรมศาสตร์
 แผนกเกษตรศาสตร์
 แผนกธรรมศาสตร์
 แผนกอักษรศาสตร์
 แผนกทันตแพทยศาสตร์
 แผนกสัตวแพทยศาสตร์
# ปลาเสือตอปาปัวนิวกินี
ปลาเสือตอปาปัวนิวกินี หรือ ปลาเสือตอนิวกินี  เป็นปลาน้ำกร่อยในวงศ์ปลาเสือตอ (Datnioididae) ชนิดหนึ่ง
ลักษณะ
มีขนาดลำตัวโตเต็มที่ประมาณ 36 เซนติเมตร พบในแหล่งน้ำบริเวณชายฝั่งในนิวกินีมีซี่กรองเหงือกน้อยกว่าปลาเสือตอชนิดอื่น ๆ  และมีแถบลายที่ไม่ชัดเจนและค่อนข้างเลอะ ไม่คมชัดเหมือนปลาเสือตอชนิดอื่น  มีแถบขนาดเล็กแทรกระหว่าง แถบที่ 3 ขนาดใหญ่กลางลำตัว และแถบที่ 4 สีค่อนไปทางสีเงิน, น้ำตาล จนไปถึงเหลืองอ่อน ๆ เกล็ดมีขนาดใหญ่และหยาบ แต่เมื่อยังเล็กสีเหลืองที่ลำตัวจะเหลืองสดใสมาก แต่เมื่อโตขึ้นมาแล้วจะมีรูปร่างและลักษณะของปากเรียวยาวคล้ายกับปลากะพงลาย (D. polota) ซึ่งเป็นปลาเสือตอที่อาศัยอยู่ในแหล่งน้ำกร่อยอีกชนิดหนึ่งมาก
ที่อยู่
พบได้ในแหล่งน้ำกร่อยปากแม่น้ำ หรือบึงใกล้ชายฝั่งเหนือระดับน้ำขึ้นน้ำลงแถบเกาะปาปัวนิวกีนี ประเทศอินโดนีเซีย

นิยมตกกันเป็นเกมกีฬา มีการรับประทานกันในท้องถิ่น และเลี้ยงเป็นปลาสวยงาม
# คอนเสิร์ตฉลองปีใหม่เวียนนา
ประวัติความเป็นมา 
คอนเสิร์ตฉลองปีใหม่เริ่มต้นครั้งแรกเมื่อวันที่ 31 ธันวาคม ค.ศ. 1939 ซึ่งจัดขึ้นในคืนวันส่งท้ายปีเก่า โดยมีเป้าหมายเพื่อสร้างความสุขและความหวังให้แก่ประชาชนในช่วงสงครามโลกครั้งที่สอง บทเพลงที่ใช้ในการแสดงครั้งแรกเน้นไปที่ผลงานของ โยฮันน์ ชเตราสส์ ที่สอง คีตกวีชาวออสเตรียผู้มีชื่อเสียงด้านเพลงเต้นรำและวอลซ์ ต่อมาในปี ค.ศ. 1941 คอนเสิร์ตได้เปลี่ยนไปจัดในเช้าวันที่ 1 มกราคม ซึ่งเริ่มต้นตั้งแต่เวลา 11.00 น. และจัดขึ้นที่ ห้องโถงใหญ่ของอาคารสมาคมดนตรีเวียนนา (Wiener Musikverein) อันเป็นสถานที่ที่มีชื่อเสียงในด้านสถาปัตยกรรมและเสียงที่ยอดเยี่ยม

คอนเสิร์ตนี้ได้กลายเป็นธรรมเนียมปฏิบัติที่สืบทอดต่อเนื่องมาจนถึงปัจจุบัน โดยวงเวียนนาฟิลฮาร์โมนิคซึ่งเป็นหนึ่งในวงดุริยางค์ที่มีชื่อเสียงที่สุดในโลก ได้รับหน้าที่เป็นผู้บรรเลงบทเพลงในทุกปี

 บทเพลงและแนวการแสดง 
บทเพลงที่นำมาบรรเลงในคอนเสิร์ตนี้ส่วนใหญ่เป็นผลงานของสมาชิกใน ตระกูลชเตราสส์ ได้แก่

 โยฮันน์ ชเตราสส์ ที่หนึ่ง (ผู้บุกเบิกแนวเพลงวอลซ์ในเวียนนา)
 โยฮันน์ ชเตราสส์ ที่สอง (ผู้มีผลงานสร้างชื่อเสียงให้แก่แนวเพลงวอลซ์)
 โยเซฟ ชเตราสส์
 เอดวร์ด ชเตราสส์

บทเพลงที่โดดเด่นของพวกเขาประกอบด้วยวอลซ์ชื่อดัง เช่น "The Blue Danube" และเพลงมาร์ชที่เป็นสัญลักษณ์ของคอนเสิร์ตอย่าง "Radetzky March" ซึ่งผู้ชมมักร่วมปรบมือตามจังหวะในช่วงท้ายของคอนเสิร์ต

นอกจากนี้ บางปีคอนเสิร์ตยังมีการนำผลงานของคีตกวีชาวออสเตรียคนอื่นมาบรรเลง เช่น โวล์ฟกัง อะมาเดอุส โมซาร์ท, ฟรานซ์ ชูเบิร์ต, โยเซฟ ไฮเดิน, โยฮันน์ ซุปป์, และ โยเซฟ แลนเนอร์ ในปี ค.ศ. 2009 วงได้บรรเลงมูฟเมนต์ที่ 4 ของซิมโฟนีหมายเลข 45 "Farewell" ของไฮเดิน เพื่อเฉลิมฉลองครบรอบ 200 ปีของผลงานชิ้นนี้

 สถานที่จัดแสดง: Wiener Musikverein 
คอนเสิร์ตจัดขึ้นที่ ห้องโถงใหญ่ของอาคารสมาคมดนตรีเวียนนา (Wiener Musikverein) ซึ่งถือเป็นสถานที่สำคัญด้านดนตรีของโลก ตัวอาคารมีสถาปัตยกรรมที่งดงามในสไตล์นีโอคลาสสิก และห้องโถงใหญ่ (Großer Saal) ได้รับการยกย่องว่าเป็นหนึ่งในห้องแสดงคอนเสิร์ตที่มีเสียงดีที่สุดในโลก

ภายในห้องโถงใหญ่จะถูกตกแต่งด้วยดอกไม้สดที่ส่งตรงมาจากเมืองซานเรโม ประเทศอิตาลี ดอกไม้เหล่านี้ช่วยเพิ่มบรรยากาศที่หรูหราและสดใสให้แก่การแสดง

 การถ่ายทอดสดและความนิยม 
คอนเสิร์ตฉลองปีใหม่ของวงเวียนนาฟิลฮาร์โมนิคถือเป็นกิจกรรมที่สร้างชื่อเสียงระดับโลก โดยมีการถ่ายทอดสดไปยังหลายประเทศ และเป็นกิจกรรมที่มีผู้ติดตามรับชมอย่างแพร่หลาย ความงดงามของบทเพลง ความสามารถของนักดนตรี และเสน่ห์ของสถานที่จัดแสดงทำให้คอนเสิร์ตนี้กลายเป็นหนึ่งในสัญลักษณ์สำคัญของการเฉลิมฉลองปีใหม่

วาทยกรในแต่ละปีจะเปลี่ยนไป โดยมักเป็นวาทยกรที่มีชื่อเสียงระดับนานาชาติ เช่น เฮอร์เบิร์ต ฟอน คารายัน, ริคาร์โด มูติ, เซอร์ ไซมอน แรตเทิล, และ มาริส ยานซอนส์ การเปลี่ยนแปลงวาทยกรในแต่ละปีช่วยเพิ่มความหลากหลายให้แก่การตีความบทเพลง

 ความหมายและจุดเด่นของคอนเสิร์ต 
คอนเสิร์ตฉลองปีใหม่ไม่เพียงแต่เป็นการแสดงดนตรีเพื่อเฉลิมฉลองการเริ่มต้นปีใหม่ แต่ยังสะท้อนถึงวัฒนธรรมและมรดกทางดนตรีของออสเตรีย โดยผลงานของตระกูลชเตราสส์ถือเป็นตัวแทนของดนตรีเวียนนาในยุคทอง

นอกจากนี้ การแสดงยังเป็นโอกาสที่วงเวียนนาฟิลฮาร์โมนิคได้แสดงถึงความสามารถอันยอดเยี่ยมของวง และยังเป็นการส่งมอบความสุขผ่านเสียงดนตรีให้แก่ผู้ชมทั่วโลก

คอนเสิร์ตนี้ได้สร้างแรงบันดาลใจให้กับผู้คนในหลายประเทศ และยังคงเป็นธรรมเนียมที่คนรักดนตรีคลาสสิกทั่วโลกตั้งตารอในทุกๆ ปี